... аймгийн ИТХурлын 20... оны .... дугаар  
тогтоолын хавсралт

**ХОРШООГ ХӨГЖҮҮЛЭХ АЙМГИЙН ДЭД ХӨТӨЛБӨР**

**Нэг. Нийтлэг үндэслэл**

Хоршоог хөгжүүлэх нийгмийн хэмжээний хөтөлбөрийг Засгийн газрын 1998 оны 145, 2009 оны 173 дугаар тогтоолоор батлан хэрэгжүүлсэн. Засгийн газраас 2003 оныг “Хоршоог дэмжих жил” болгон зарлаж, “Хоршоог хөгжүүлэх нийгмийн хэмжээний хөтөлбөр-I”-ийг 1998-2006 онд, “Хоршоог хөгжүүлэх нийгмийн хэмжээний хөтөлбөр-II”-ийг 2009-2017 онд хэрэгжүүлсэн нь хоршооллын салбарын хөгжилд чухал түлхэц болсон.

Хоршооны удирдлага, гишүүдийг олон улсын болон дотоодын холбогдох байгууллагаас зохион байгуулсан сургалт, арга хэмжээ, хуралд хангалттай сайн хамруулсан хэдий ч нэвтрүүлсэн шинэ санаа санаачилга дутмаг, аймаг, нийслэл тус бүр дэд хөтөлбөр батлуулан хэрэгжүүлэх талаар тусгасан боловч орон нутгийн байгууллагатай хамтран ажиллах талаар дутагдалтай ажилласан гэж дүгнэжээ. Цаашид салбарын эрх зүйн орчныг сайжруулах, төсөв хөрөнгийг хангалттай батлан хөтөлбөрийг үр дүнтэй хэрэгжүүлэхэд орон нутаг, бусад төсөл хөтөлбөртэй уялдаатай ажиллаж салбарын хөгжлийн түвшинг шинэ шатанд гаргах шаардлагатай гэж зөвлөсөн байна.

Монгол Улсын Засгийн газраас 2019 оны 09 сарын 25-ны өдрийн 362 дугаар тогтоолоор “Хоршоог хөгжүүлэх нийгмийн хэмжээний хөтөлбөр-III”- ийг батлан хэрэгжүүлж эхлээд байна.

Хоршоо нь өрхийн жижиг бичил бизнесээр хязгаарлагдахгүй бүс нутаг, тухайн баг хороо, сум, дүүрэг, аймаг, нийслэлийн хэмжээнд нэгдэж, хөдөлмөрөө хоршин, хүртэх орлого, ашгаа нэмэгдүүлэх боломжтой бөгөөд хүн амын ядуурал, ажилгүйдэл нэн ялангуяа хөдөө, орон нутгийн нийгэм, эдийн засгийн хөгжилд чухал хувь нэмэр оруулдаг салбар юм. Аймгийн хэмжээнд 2020 оны байдлаар нийт 421 хоршоо бүртгэлтэй байгаагаас 108 хоршоо Улиастай суманд, 313 хоршоо бусад суманд үйл ажиллагаа явуулж байна. Хоршоо манай аймгийн хэмжээнд үйл ажиллагаа явуулж байгаа нийт аж ахуйн нэгжийн 30.9 хувийг эзэлж байна.

Манай аймгийн нийт 24 суманд 2020 онд хийсэн хоршоодын хөгжлийн үнэлгээнд 148 хоршоо хамрагдсанаас тогтвортой өсөлттэй 9, хөгжиж буй 58, идэвхжиж буй 58, идэвхгүй буюу үйл ажиллагаа нь зогсонги 23 хоршоо байна.

Аймгийн хэмжээнд явагдсан хоршоодын хөгжлийн үнэлгээний дүн (2020 он)

|  |  |  |
| --- | --- | --- |
| **Ангилал** | **Хоршооны тоо** | **Эзлэх хувь** |
| Үнэлгээнд хамрагдаагүй | 273 | 64.9 |
| Идэвхгүй буюу зогсонги | 23 | 5.5 |
| Идэвхжиж байгаа | 58 | 13.7 |
| Үйл ажиллагаа нь тогтворжиж байгаа | 58 | 13.7 |
| Тогтвортой хөгжиж буй | 9 | 2.2 |
| Дүн | 421 | 100 |

  Хоршоог гишүүдийн нийгэм, соёлын хэрэгцээг хангах зорилгоор хоршиж хөдөлмөрлөх биш “хоршоо” гэдэг нэрийг ашиглаж, нэг хүний эрх ашгийн төлөө байгуулах явдал түгээмэл гарч байгаа дээрх судалгаанаас харж болно. Тиймээс хоршооны удирдлагын менежмент муу, гишүүдийн өмнө хүлээх хариуцлага тодорхойгүй, банкнаас зээл авах барьцаа хөрөнгө дутагдалтай, хоршооны гишүүдийн ажлын үнэлэмж, урамшуулал тогтворжоогүй, бизнесийн төлөвлөлт байхгүйгээс хоршоо бусад бизнесийн хэлбэртэй харьцуулахад өрсөлдах чадавх сул, гишүүдийн амьдралд бодит өсөлт, дэвшил гарч хуримтлал үүсэх, шинэ технологи, ноу хау нэвтрүүлэх зэргээр бие даан хөгжиж чадахгүй байна. Тухайлбал судалгаанд хамрагдсан нийт хоршоодын 22.4 хувь нь огт орлого олоогүй, 40.7 хувь нэг сая хүртэлх төгрөгийн орлого олсон, 13.6 хувь нь нэгийн хэвийн орлоготой /орлого нь өсдөггүй/. 12.8 хувь нь орлого буурсан, 24.1 хувь нь орлого бага зэрэг өссөн гэсэн дүн гарсан байна.

Иймд хоршооллын хөдөлгөөнийг түгээн дэлгэрүүлэх, хөдөлмөр эрхлэлтийг нэмэгдүүлэх бодлоготой нийцүүлэн хоршоог дэмжих, хуульд заасан зорилго, зарчимд нийцсэн хоршоог байгуулах, улсын бүртгэлд бүртгэх, хариуцлага, дотоод хяналтыг нь сайжруулах шаардлагатай байна.

**Хоёр. Хөтөлбөрийн зорилго, зорилт, хэрэгжүүлэх хугацаа**

2.1. Аймаг, сумын ИТХурал, Засаг даргын тамгын газар, хоршоо, хоршоог дэмжигч байгууллагуудын хамтын ажиллагааг сайжруулах, хоршооны хөгжлийн эдийн засгийн таатай орчинг бүрдүүлэх, өрсөлдөх чадварыг нь нэмэгдүүлэх, жижиг дунд үйлдвэр, үйлчилгээг хөгжүүлэх, нийгэмд гүйцэтгэх үүргийг дээшлүүлэх, ажлын байрыг бий болгоход хөтөлбөрийн зорилго оршино.

2.2. Хөтөлбөрийн зорилгын хүрээнд дараахь зорилтыг хэрэгжүүлнэ:

2.2.1. хоршоодын хөгжлийг бодлогоор дэмжих, хоршоо хөгжих таатай орчинг бүрдүүлэх,

2.2.2. хоршоог хөрөнгө оруулалт, санхүү, зээлийн бодлогоор дэмжиж, өрсөлдөх чадварыг дээшлүүлэх замаар ажлын байр нэмэгдүүлэх;

       2.2.3. хоршоогоор дамжуулан түүхий эдийн бэлтгэн нийлүүлэлт, бүтээгдэхүүний үйлдвэрлэл, борлуулалтын сүлжээний оновчтой тогтолцоог бий болгох замаар орон нутгийн хөгжлийг дэмжих;

       2.2.4. хоршооны “Сайн засаглал”-ыг төлөвшүүлэн нийгмийн үнэлэмжийг дээшлүүлэх, мэргэжил арга зүй, маркетинг, менежментийн сургалт зохион байгуулах, туршлага судлуулах

2.2.5....

2.3. Хөтөлбөрийг 2020-2024 онд хэрэгжүүлнэ.

**Гурав. Дэд хөтөлбөрийн хүрээнд хэрэгжүүлэх арга хэмжээ**

3.1. Хоршоодын хөгжлийг бодлогоор дэмжих, хоршоо хөгжих таатай орчинг бүрдүүлэх зорилтын хүрээнд:

3.1.1. Аймаг орон нутгийн стратегийн бодлогын баримт бичгүүдийг боловсруулахдаа хоршооны хөгжлийн асуудлуудыг тусгаж байх

3.1.2. Аймгийн хэмжээнд үйл ажиллагаа явуулж байгаа хоршоодыг үнэлэх ажлыг зохион байгуулж загвар хоршоог хөгжүүлэх

3.1.3. Аймгийн тэргүүний хоршоог шалгаруулах журмыг боловсруулж, шилдэг хоршоодыг жил бүр урамшуулах.

3.1.4. Төрийн болон орон нутгийн өмчийн хөрөнгөөр бараа ажил үйлчилгээ худалдан авалтанд орон нутгийн хоршоодыг давуу эрхтэйгээр оролцуулах боломжийг бүрдүүлэх

3.1.5. Сум агентлагийн удирдлагын бүтээгдэхүүн нийлүүлэх гэрээнд хоршооны хөгжлийг дэмжсэн байдлыг шалгуур үзүүлэлт болгон оруулах

3.1.6. Төрийн зарим чиг үүргийг орон нутагт үйл ажиллагаа явуулж байгаа хоршоодын холбоодоор гүйцэтгүүлэх

3.1.7......

3.1.8......

3.2. Хоршоог хөрөнгө оруулалт, санхүү, зээлийн бодлогоор дэмжиж, өрсөлдөх чадварыг дээшлүүлэх замаар ажлын байр нэмэгдүүлэх зорилтын хүрээнд:

3.2.1. хоршоог жижиг дунд үйлдвэрлэлийг хөгжүүлэх сан, сум хөгжүүлэх сан болон орон нутгийн хөгжлийн сангийн хөнгөлөлттэй зээлийн бодлогоор дэмжих

3.2.2. ядуурлыг бууруулах, хөдөлмөр эрхлэлтийг нэмэгдүүлэх, хүн амын хүнсний хангамжийг сайжруулах, хүнсний аюулгүй байдлыг хангах, байгаль орчны чиглэлийн төсөл, хөтөлбөрт хоршоодын оролцоог нэмэгдүүлэх;

3.2.3. хөтөлбөр хэрэгжүүлэх арга хэмжээний төлөвлөгөөнд тусгагдсан хөрөнгийн эх үүсвэрийг аймаг, орон нутгийн жил бүрийн төсөвт тусгаж шийдвэрлэх

3.2.4. ашиглагдахгүй байгаа орон нутгийн өмчийн байшин барилга, обьектийг хоршоодод үнэ төлбөргүй шилжүүлэх, гэрээгээр эзэмшүүлэх

3.2.5. ....

3.2.6. ...

3.3. Хоршоогоор дамжуулан түүхий эдийн бэлтгэн нийлүүлэлт, бүтээгдэхүүний үйлдвэрлэл, борлуулалтын сүлжээний оновчтой тогтолцоог бий болгох замаар орон нутгийн хөгжлийг дэмжих зорилтын хүрээнд:

       3.3.1. хоршооны бүтээгдэхүүн борлуулалтын төв, хөдөө аж ахуйн болон жижиг, дунд үйлдвэрийн тоног төхөөрөмж, техник хэрэгслийн хангамжийн дундын цэгийг орон нутагт байгуулж, хоршоодын захиалгын дагуу нийлүүлэх тогтолцоог бүрдүүлэх;

3.3.2. ажлын байр нэмэгдүүлэх болон хөдөлмөр эрхлэлтийг дэмжих санхүүжилтийн тодорхой хэсгийг хоршооны салбарын үйлдвэрлэл, үйлчилгээг дэмжихэд зарцуулах;

3.3.3. загвар хоршоог байгуулж, хөрөнгө санхүүгээр дэмжих;

3.3.4. түүхий эд, бүтээгдэхүүний нийлүүлэлт, борлуулалтын сүлжээг хөгжүүлэх;

3.3.5. хоршоодын техник, тоног төхөөрөмжийг шинэчлэхэд дэмжлэг үзүүлэх;

3.3.6. үндэсний үйлдвэрт хоршоо бүтээгдэхүүн, үйлчилгээг нийлүүлэх, харилцан ашигтай хамтран ажиллах тогтолцоог хөгжүүлэх;

3.3.7. хоршоодын бэлтгэсэн малын гаралтай түүхий эдийг хөдөө аж ахуйн биржээр арилжих ажлыг эрчимжүүлэх;

3.3.8. түүхий эд бэлтгэх, чанарын хамгаалалт, тордолт хийх төвийг хоршооны бүтцэд тулгуурлан сумдад байгуулах

3.3.9. хоршоодын үйлдвэрлэсэн бүтээгдэгдэхүүнийг сурталчлах, туршлага судлах зорилгоор дотоодын болон олон улсын үзэсгэлэн худалдаанд оролцуулах

3.3.10............

3.3.11............

3.4. Хоршооны “Сайн засаглал”-ыг төлөвшүүлэн нийгмийн үнэлэмжийг дээшлүүлэх зорилтын хүрээнд дараахь үйл ажиллагааг хэрэгжүүлнэ:

3.4.1.хоршооны удирдлага, гишүүдэд зориулсан тусгай хөтөлбөр бүхий байнгын сургалт зөвлөх үйлчилгээг мэргэжлийн байгууллагын оролцоотойгоор үе шаттайгаар явуулах,

3.4.2. хоршоодыг шинэчилсэн бүртгэлд хамруулж, цэгцэлж аймгийн мэдээллийн санг бий болгох,

3.4.3. төр засгаас хоршооны хөгжлийг дэмжих чиглэлээр батлан гаргасан бодлогын баримт бичгийг нийтэд таниулах сурталчлах

3.4.4. хоршооллын салбарын залуу үеийг дэмжсэн хөтөлбөр, арга хэмжээг хэрэгжүүлэх замаар хоршооны салбарын хүний нөөцийг бэхжүүлэх, залгамж үеийг төлөвшүүлэх,

3.4.5. хоршооны гишүүдийн идэвх оролцоог нэмэгдүүлэх, дотоод хяналтыг сайжруулах;

3.4.6. орон нутгийн хоршооны асуудал хариуцсан төрийн албан хаагчид (улсын бүртгэгч, татварын байцаагч, аймаг сумын хоршоо хариуцсан мэргэжилтэн, нийгмийн ажилтан гэх мэт.)- д хоршооны онцлогийг таниулсан сургалт зөвлөгөөг зохион байгуулах.

3.4.7. хоршоог дэмжигч шилдэг төрийн түшээ-г сум аймгийн түвшинд тодруулан өргөмжилж байх.

3.4.8. Хоршоологчдын үйл ажиллагааг хэвлэл мэдээллийн хэрэгслээр сурталчлах, хоршооны ач холбогдол давуу талыг олон нийтэд таниулах ажлыг зохион байгуулах.

3.4.9. .....

3.4.10. .....

**Дөрөв. Дэд хөтөлбөрийн шалгуур үзүүлэлт**

4.1. Хөтөлбөрийн хэрэгжилтийг дараахь шалгуур үзүүлэлтээр үнэлнэ:

|  |  |  |  |  |
| --- | --- | --- | --- | --- |
| **№** | **Шалгуур үзүүлэлт** | **Хэмжих нэгж** | **Суурь түвшин      (2019 он)** | **Зорилтот түвшин    (2024 он)** |
| 1. | Сургалтанд хамрагдсан байдал | Тоо |  |  |
| 2. | Загвар хоршоо бий болох | сум/хоршооны тоо | 0 | 2 |
| 3. | Төрийн зарим чиг үүргийг хоршоо, хоршоодын холбоогоор гүйцэтгүүлсэн байдал | гүйцэтгэсэн ажлын тоо | 0 | 1 |
| 4. | Хоршооллын хөгжлийг дэмжсэн төсвийн санхүүжилтийн хэмжээ | төгрөг | 0 | 200.0 сая |
| 6. | Хоршоодын хувь нийлүүлсэн хөрөнгийн хэмжээ | тэрбум төгрөг | 2.8 | 3.5 |
| 7. | Гишүүдийн тоо | тоо | 15424 | 30000 |
| 9. | Түүхий эд бэлтгэх, чанарын хамгаалалт, тордолт хийх төв | Тоо | 0 | 2 |
| 10. | Үндэсний үйлдвэрт нийлүүлсэн бүтээгдэхүүн, түүхий эд нийлүүлсэн хоршооны тоо | хоршооны тоо/ өсөлтийн хувь | 0 | 1 |
| 11. | Биржээр түүхий эдээ арилжиж буй хоршоо | хоршооны тоо | 0 | 10 |
| 12. | Аймгийн шилдэг хоршоо | Тоо | 0 | 5 |
| 13. | Төсвийн хөрөнгөөр бараа бүтээгдэхүүн худалдан авалтанд орсон хоршоодын тоо | Тоо | 0 | 4 |
| 14. | ЖДҮХС, СХС, ХЭДС, ОНХС зэргээс олгосон хөнгөлөлттэй зээлэнд хамрагдсан хоршоодын тоо, дүн | Тоо | 8 | 99.5 |

**Тав. Хөтөлбөрийн санхүүжилт**

5.1. Хөтөлбөрийг хэрэгжүүлэхэд шаардагдах хөрөнгийг дараахь эх үүсвэрээс бүрдүүлнэ:

5.1.1. улсын болон орон нутгийн төсөв;

5.1.2. ЖДҮХС-гийн хөрөнгө;

5.1.3. орон нутгийн хөгжлийн сангийн хөрөнгө

5.1.4 сум хөгжүүлэх сангийн хөрөнгө

5.1.5 хөдөлмөр эрхлэлтийг дэмжих сангийн хөрөнгө

5.1.6 Хөдөө аж ахуйг дэмжих сангийн хөрөнгө

5.1.7олон улсын байгууллага, хандивлагч орны зээл, тусламж, төсөл хөтөлбөр;

5.1.8. бусад эх үүсвэр;

**Зургаа. Хөтөлбөрийн хэрэгжүүлэх удирдлага, зохион байгуулалт**

6.1. Хөтөлбөр хэрэгжүүлэх ажлыг орон нутагт салбар, зөвлөл хариуцна. Орон нутгийн салбар зөвлөлийг аймгийн Засаг дарга тэргүүлж, тухайн нутаг дэвсгэрт хэрэгжүүлэх ажлын төлөвлөгөөг баталж гаргана. Сумдад хөтөлбөр хэрэгжүүлэх үйл ажиллагааг Сумын засаг дарга тэргүүлэх ба салбар зөвлөл ажиллуулна. Зөвлөлийн бүрэлдэхүүнд сумын ЗДТГ-ын хөгжлийн бодлого хариуцсан мэргэжилтэн, хоршооны удирдлага, хоршооллын хөдөлгөөнийг дэмжигч байгууллагуудын төлөөлөгчийг оролцуулна. Суманд хөтөлбөрийг хэрэгжүүлэх төлөвлөгөө боловсруулж хэрэгжүүлнэ.

**Долоо. Хөтөлбөрийн хэрэгжилтийн хяналт-шинжилгээ, үнэлгээ**

7.1. Монгол улсын засгийн газрын 2017 оны 03 сарын 15-ны өдрийн 89 дүгээр тогтоолоор баталсан журмын 7.6-д заасны дагуу хөтөлбөрийн хэрэгжилтэнд хяналт шинжилгээ үнэлгээ хийж, тайланг заасан хугацаанд холбогдох газруудад хүргүүлнэ.

7.2. Шаардлагатай гэж үзвэл хөндлөнгийн үнэлгээ хийлгэнэ.

------о0о------